UEFA Kup pobjednika kupova 1978/1979.
UEFA Kup pobjednika kupova 1978/1979. je bilo 19. izdanje klupskog nogometnog takmičenja kojeg je organizirala UEFA. Takmičenje u 19. izdanju UEFA Kupa pobjednika kupova igrano je od septembra 1978. do 16. maja 1979. godine. Barcelona je u finalu nakon produžetaka rezultatom 4–3 bila uspješnija od Fortune Düsseldorf te osvojila prvi put UEFA Kup pobjednika kupova u historiji. Golove u finalu postigli su José Vicente Sánchez u 5, Juan Manuel Asensi u 34, Carles Rexach u 104. i Hans Krankl u 111. minuti utakmice za Barcelonu te Thomas Allofs u 8. i Wolfgang Seel u 41. i 114. minuti utakmice za Fortunu Düsseldorf. Finalna utakmica odigrana je na stadionu St. Jakob u Baselu. Glavni sudija finalne utakmice bio je Károly Palotai. Najbolji strijelac sa sedam postignutih golova u cjelokupnoj sezoni bio je nogometaš Intera Alessandro Altobelli.